
Lihthanke "Narva Pimeaia Kaldapealse aia ja tänavaäärse allee rekonstrueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)" korraldamine 
1. Asjaolud ja menetluse käik
Investeeringuprojekt "Narva ja Ivangorodi kaldapealsete ajaloolise kaitseala integreeritud arenda-mine II etapp" sai rahastuse Euroopa naabrus- ja partnerlusinstrumendi (ENPI) Eesti-Läti-Vene piiriülise koostöö programmist 2007-2013. Struktuuritoetuse leping allkirjastati 17. jaanuaril 2012.a. Projekti teostamine toimub Eesti Vabariigi ja Vene Föderatsiooni omavalitsusüksuste koostööna. Projekti juhtivpartneriks on Narva Linnavalitsuse Linnavara- ja Majandusamet. 
Narva linna osalus projektis on kinnitatud Narva Linnavolikogu 25.11.2010.a. otsusega nr 160 "Projekti «Narva ja Ivangorodi kaldapealsete ajaloolise kaitseala integreeritud arendamine II etapp» omafinantseeringu kinnitamine ja sildfinantseerimise lubamine" (muudetud Narva Linna-volikogu 22.03.2012.a. otsusega nr 32). Lisaks on investeeringuprojekti teostamine kajastatud Narva Linnavolikogu 22.12.2011.a. määruse nr 10 "Narva linna 2012. aasta eelarve kinnitamine" Lisa 3 "Narva linna 2012. aasta finantseerimistegevuse eelarve" punktis 1.6.
Linnavara- ja Majandusameti 2012. aasta hankeplaanist nähtuvalt on ehitusjärelevalve teenuse eeldatavaks maksumuseks 21 108 eurot (käibemaksuta). Kuna lepingu eeldatav maksumus ületab lihthanke piirmäära (lihthanke korraldamise kohustuse maksumuse piirmäär riigihangete seaduse tähenduses on 10 000 eurot asjade ja teenuste hankelepingu ning 30 000 eurot ehitustööde hanke-lepingu korral), tuleb teenuse tellimiseks algatada lihthange õigusaktides sätestatud korras. 
Narva Linnavalitsuse riigihanke konkursikomisjon on asunud seisukohale, et sihtprogrammidest rahastatavate lihtahangete läbiviimisel tuleb juhinduda Narva Linnavalitsuse 08.03.2006.a määruses nr 298 "Riigihangete läbiviimise reglement" ettenähtud menetluskorrast. Nimetaud reglemendi kohaselt menetlus algatakse ning menetluse liik ja hanke eest vastutav isik määratakse Narva Linna-valitsuse korraldusega.
Lihthanke teate ja lihthanke dokumendi projekt on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.
2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohusta-tud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt on riigihangeteks riigi-hangete seaduse tähenduses muu hulgas hankija poolt teenuste tellimine. 

RHS § 15 lg 3 järgi on lihthanke korraldamise kohustuse maksumuse piirmäär riigihangete seaduse tähenduses 10 000 eurot asjade ja teenuste hankelepingu ning 30 000 eurot ehitustööde hanke-lepingu korral.
Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" [Reglement] §-le 161 sihtprogrammidest rahastatavate projektide raames toimuvad riigihanked viiakse läbi reglemendist lähtuvalt, kuivõrd sihtprogrammi rahastaja poolt kehtestatud riigihangete läbiviimise tingimused ja kord ei sätesta teisiti. Reglemendi § 6 alusel riigihanke pakkumis-menetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.
3. Otsus
3.1. Algatada teenuste lihthange "Narva Pimeaia Kaldapealse aia ja tänavaäärse allee rekonst-rueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)", vastavalt juurdelisatud hanke alusdokumentidele.
3.2. Määrata ülalnimetatud lihthankes hankijaks Narva Linnavalitsuse Linnavara- ja Majandus-amet ning hanke eest vastutavaks isikuks varade osakonna ehitusteenistuse koosseisuväline juhtivspetsialist projektijuht Jüri Moor.
3.3. Volitada Narva Linnavalitsuse Linnavara- ja Majandusametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hanke-leping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või lihthankes osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

